b'\n_START_ARTICLE_\nScandinavia Online\n_START_SECTION_\nFunksjon\n_START_PARAGRAPH_\nScandinavia Online best\xc3\xa5r i hovedsak av siden sol.no med flere undersider (Nyheter, Bolig, Helse, Mat, Motor, Reise, Sport og Underholdning) og s\xc3\xb8ketjenesten Kvasir.no. SOL er en nyhetsaggregator som samler nyheter fra i hovedsak norske medier, men de har ogs\xc3\xa5 egne journalister som produserer egne saker. Siden sol.no har if\xc3\xb8lge TNS Gallups \xc3\xa5rsrapport 2014 et snitt p\xc3\xa5 litt over 2,5 millioner visninger per dag i 2014. De er dermed rangert som Norges niende mest leste hjemmeside det \xc3\xa5ret. Tendensen er at det er en overgang fra stasjon\xc3\xa6re PC-er til mobilenheter._NEWLINE_Siden var i begynnelsen en portal med lenker til nyhetssider, nettbankssider og andre nyttige sider. I 2006, da siden var ni \xc3\xa5r gammel, begynte en utvikling i retning \xc3\xa5 bli en nyhetsside, der f\xc3\xb8rst sport ble utelatt, og s\xc3\xa5 inkludert sammen med mye underholdningsnytt. Den 1. januar 2007 inngikk Aller Media og Eniro AS et strategisk samarbeid rundt SOL med likeverdig eierskap og drift av siden. Den 28. mars 2013 kj\xc3\xb8pte Aller Kvasir fra Eniro._NEWLINE_Scandinavia Onlines daglig leder og ansvarlige redakt\xc3\xb8r er Jan Thoresen._NEWLINE_SOL.no har ogs\xc3\xa5 v\xc3\xa6rt med som samarbeidspartner p\xc3\xa5 Gulltaggen._NEWLINE_De hadde ogs\xc3\xa5 en debattside og en bloggtjeneste. Disse ble nedlagt i 2012.'